వినోద్ కుమార్ నువ్వుల

వినోద్ కుమార్ నువ్వుల, తెలుగు సినిమా నటులు, నట శిక్షకులు. సినిమాలలో నటించడమేకాకుండా, 'వినోద్ ఫిల్మ్ అకాడమీ' స్థాపించి, ఔత్సాహికులకు నటనలో శిక్షణ అందిస్తున్నారు.

 జీవిత విషయాలు 
వినోద్ కుమార్ గుంటూరు జిల్లా, పెదనందిపాడు మండలం, నాగభైరువారి పాలెం లో జన్మించారు. తండ్రి నాగేశ్వరరావు, తల్లి విజయలక్ష్మి. చిలకలూరిపేటలో బీకాం పూర్తి చేసిన తర్వాత, హైదరాబాద్‌లో సాఫ్ట్‌వేర్ కోర్సులు, ఎంబీఏ చేశారు.

 వ్యక్తిగత జీవితం 
వినోద్ కుమార్ కు భార్య రత్నకుమారి, పిల్లలు తిదిక్ష, సుప్రీత్ కార్తికేయలు ఉన్నారు.

 నటప్రస్థానం 
వినోద్ కుమార్ చిన్నతనం నుంచే నటనపై ఆసక్తి పెంచుకున్నారు. 7వ తరగతిలోనే నాటకాలు వేయడం ప్రారంభించి, 10వ తరగతికి వచ్చేసరికి నాటకాలకు దర్శకత్వం వహించే స్థాయికి ఎదిగారు. ఊర్లో జరిగే కాకతీయ కళాపరిషత్‌ నాటకాల పోటీలను దగ్గర నుండి చూసి, తను కూడా నటుడు కావాలని కలలు కన్నారు.

నాటకాలతోపాటు, సినిమాల్లో అవకాశాల కోసం కూడా తీవ్రంగా ప్రయత్నించారు. ఒకానొక సమయంలో, తన మిత్రుడితో కలిసి స్టూడియోల చుట్టూ తిరుగుతూ ఫొటోలు ఇచ్చారు. ఆ ప్రయత్నం ఫలించి, వి.వి. వినాయక్ దర్శకత్వంలో వెంకటేష్ నటించిన 'లక్ష్మి' సినిమాలో ఒక చిన్న పాత్రలో నటించే అవకాశం వచ్చింది. ఆ తర్వాత రాజమౌళి దర్శకత్వంలో వచ్చిన 'యమదొంగ'లో ఎన్టీఆర్ సరసన విలన్ అసిస్టెంట్‌గా నటించారు. ఆ తర్వాత 'చంద్రోదయం', 'లాంప్', 'ఇది నా సెల్ఫీ', 'తెలుగోడు', 'మా తల్లి' వంటి సినిమాల్లో హీరోగా నటించి పరిశ్రమ దృష్టిని ఆకర్షించారు.

నటించిన సినిమాలు:

 నటుడిగా: లక్ష్మి, యమదొంగ, ఐఐటి కృష్ణమూర్తి, సర్కిల్, నేనే ముఖ్యమంత్రి, అన్‌స్పెటెడ్ గెస్ట్, కీచక, టక్ జగదీష్, లవర్ బాయ్, ఆచార్య
 హీరోగా: చంద్రోదయం, లాంప్, ఇది నా సెల్ఫీ, తెలుగోడు, మా తల్లి.

 వినోద్ ఫిల్మ్ అకాడమీ 
నటుడు రాజశేఖర్ పాండే గారి దగ్గర నటనలో మెళుకువలు నేర్చుకున్న వినోద్, కొత్త నటులకు శిక్షణ ఇవ్వాలని ఆలోచించారు. కరోనా సమయంలో షూటింగ్‌లు ఆగిపోవడంతో, మిత్రుల సలహా మేరకు వినోద్ ఫిల్మ్ అకాడమీని స్థాపించి, అనేకమందికి నటనలో శిక్షణతోపాటు సినిమాలు, సీరియల్స్‌, ఓటీటీలు, వెబ్‌ సిరీస్‌లలో అవకాశాలు కలిపిస్తున్నారు.

 మూలాలు 

బయటి లింకులు

వర్గం:తెలుగు సినిమా నటులు
వర్గం:పల్నాడు జిల్లా వ్యక్తులు